stanford-oval/wikipedia huggingface dataset:
נטשה בדינגפילד
ביוגרפיה > שנותיה הראשונות

בדינגפילד נולדה בלונדון למולי וג'ון בדינגפילד. יש לה שני אחים - ג'ושוע ודניאל שעוסק גם במוזיקה ואחות קטנה בשם ניקולה. בילדותה לקחה שיעורי גיטרה ופסנתר בעידוד הוריה. כנערה הקימה יחד עם אחיה דניאל ואחותה ניקולה להקה בשם "The DNA Algorithm". הלהקה הופיעה בכמה פסטיבלי מוזיקה נוצריים לפני שהתפרקה. בדינגפילד למדה פסיכולוגיה במשך שנה באוניברסיטה בלונדון ולאחר מכן עזבה כדי להתרכז בקריירה שלה בתור זמרת וכותבת שירים. במהלך שנות התשעים הקליטה כמה דמואים שהצליחו חלקית.
ביוגרפיה > 2004-2006: Unwritten

בשנת 2003 חתמה בדינגפילד על חוזה עם חברת התקליטים BMG. אלבום הבכורה של בדינגפילד "Unwritten" ראה אור ב-6 בספטמבר 2004. האלבום כלל שיתוף פעולה עם זמרים כמו ניק לאשיי, ג'יימס ריילי ופטריק ליאונרד. הסינגל הראשון שיצא מהאלבום היה "Single" שלא זכה להצלחה רבה. הסינגל השני שהופץ מהאלבום היה "These Words" שהפך להצלחה גדולה והגיע למקום הראשון במצעד הסינגלים של בריטניה. אחריו יצא הסינגל "Unwritten" שהופץ ב-29 בנובמבר 2004 והגיע למקום החמישי במצעד הבילבורד. באפריל 2005 הופץ השיר "I Bruise Easily" שהיה הסינגל הרביעי מהאלבום, אחריו ראה אור דואט עם הזמר סטיב קיפנר בשם "The One That Got Away".
האלבום הגיע למקום הראשון במצעד הבריטי.
בטקס פרסי המוזיקה הבריטית שנערך בשנת 2005 בדינגפילד הייתה מועמדת לארבע קטגוריות אך לא זכתה. בשנת 2007 אף הייתה מועמדת לפרס גראמי. בנובמבר 2006 הוציאה לאור בדינגפילד דיסק DVD ובו הופעה חיה שלה שנקרא "Live in New York City". באותו זמן היא הקליטה את השיר "Still Here" עבור הסרט "רוקי בלבואה", השיר לא נכנס בסופו של דבר לפסקול הסרט אך הופיע באלבומה השני.
ביוגרפיה > 2007-2008: N.B.

אלבומה השני של בדינגפילד ראה אור ב-27 באפריל 2007 ונקרא "N.B.". האלבום זכה לביקורות מעורבות מהתקשורת והגיע למקום התשיעי בבריטניה. הסינגל הראשון הופץ ב-14 באפריל 2007 ונקרא "I Wanna Have Your Babies". השיר מדבר על נשים שממהרות להיכנס לתוך מערכות יחסים וחיפוש אחר הגבר הנכון. הסינגל השני שיצא מהאלבום היה "Soulmate" שהופץ ב-2 ביולי בממלכה המאוחדת שם הגיע למקום השביעי במצעדים. הסינגל השלישי והאחרון שיצא מהאלבום נקרא "Say It Again" והופץ ב-8 באוקטובר 2007, השיר נכתב על ידי אדם לוין שגם שר בו קולות רקע.
ב-22 בינואר 2008 יצא אלבומה השני של בדינגפילד בעריכה מחודשת תחת השם "Pocketful of Sunshine". אלבום זה כלל בתוכו רצועות חדשות אך גם רצועות מהאלבום השני שלא ראו אור בארצות הברית. הסינגל הראשון מהאלבום היה דואט עם שון קינגסטון שנקרא "Love Like This" וראה אור ב-7 באפריל 2008, הסינגל הגיע למקום האחד עשר במצעד הבילבורד. הסינגל השני מהאלבום שהופץ היה "Pocketful of Sunshine" שזכה להצלחה משמעותית והגיע למקום החמישי במצעד הבילבורד. הסינגל השלישי היה "Angel" שהופץ ב-11 באוגוסט 2008. ב-25 באוגוסט הופץ השיר "Bruised Water" שהוא מאשאפ לשיר של בדינגפילד "I Bruise Easily". ב-30 בספטמבר אותה שנה השתתפה בדינגפילד בשיר "Just Stand Up!" שהוא מחווה לאגודה למלחמה בסרטן.
ביוגרפיה > 2009-2011: Strip Me

בתחילת שנת 2009 הודיעה בדינגפילד בבלוג שלה שהחלה לעבוד על אלבום חדש בשם "Strip Me" אשר הופץ לחנויות רק ב-7 בדצמבר 2010. היא גם החלה לעבוד עם המפיק בריאן קנדי שהפיק לריהאנה את השיר "Disturbia". בדינגפילד החלה לעבוד גם עם אומנים כמו סאם ספארו ווייקליף ז'אן. הסינגל הראשון מהאלבום הופץ לרדיו ב-18 במאי 2010 ונקרא "Touch", השיר לא זכה להצלחה רבה. הסינגל השני מהאלבום נקרא "Strip Me" על שם האלבום. שיר זה יצא ב-21 בספטמבר 2010 וגם לא נחל הצלחה רבה. ב-25 באפריל 2011 יצא לאור דואט של בדינגפילד בשם "Jet Lag" יחד עם הלהקה סימפל פלאן. לאחר מכן יצא לאור דואט נוסף של בדינגפילד, הפעם עם הלהקה Rascal Flatts. הסינגל יצא לאור ב-27 ביוני 2011 ונקרא "Easy".
ביוגרפיה > 2012-הווה: The Next Chapter

באפריל 2012 הודיעה בדינגפילד כי החלה לעבוד על אלבום סטודיו רביעי אשר יקרא "The Next Chapter". ב-11 בספטמבר יצא שיתוף פעולה של בדינגפילד עם לייפהאוס בשיר "Between the Raindrops".
בשנת 2013 שיחקה בתפקיד אורח בסדרה הקומית "טיפול אונליין" ברשת שואוטיים בכיכובה של ליסה קודרו.
חיים פרטיים

ב-2006 ניהלה בדינגפילד מערכות יחסים עם אדם לוין וניק לאשיי. בדינגפילד נשואה לאיש עסקים ויוצר סרטים דוקומנטריים בשם מאט רובינסון. השניים נישאו במאליבו ב-21 במרץ 2009 ולהם בן אחד.
בדינגפילד תורמת ומופיעה לארגוני צדקה ברחבי העולם וביניהם, לארגון "Global Angels" שייסדה אמה.
דיסקוגרפיה

2004: Unwritten
2007: N.B.
2008: Pocketful of Sunshine
2010: Strip Me
בדינגפילד ב-2009
סטאטו פאלמה

סטאטו פאלמה בארבה קוט (ברומנית: Statu-Palmă-Barba-Cot), הוא דמות מהמיתולוגיה הרומנית המככבת באגדות עם רומניות.
סטאטו פאלמה ("מידתו כף יד") בארבה קוט ("זקנו אמה") הוא גמד מפלצתי המתגורר בראש צפצפה, וכשהוא יורד לקרקע, הוא רוכב על ארנבת צולעת ולעיתים אפילו יורד איתה אל מתחת לקרקע.
סורניה

| --- | --- |
בית הכנסת בסורנייה
בית הכנסת בסורנייה
 מדינה:  איטליה איטליה
 מחוז:  אמיליה-רומאניה אמיליה-רומאניה
 נפה:  פארמה
 בירת העיר:  סורניה 
 שטח:  45 קמ"ר
 גובה:  49 מטרים
 אוכלוסייה:  ‏
  ‑ בעיר:  4,736 (1 בינואר 2023)
  ‑ צפיפות:  97 נפש לקמ"ר (2015)
 קואורדינטות:  44°56′0″N 10°7′0″E﻿ / ﻿44.93333°N 10.11667°E﻿ / 44.93333; 10.11667
 אזור זמן:  UTC +1
 https://www.comune.soragna.pr.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסורניה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסורניה(למפת אמיליה-רומאניה רגילה) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי סורניה(למפת אמיליה-רומאניה מוגדלת) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי סורניה  he tabBackground:;tabBorder:#aaa;defaultTab:0;
 
סורניה (באיטלקית Soragna) היא עיר בנפת פארמה שבמחוז אמיליה-רומאניה בצפון איטליה.
אוכלוסיית העיר מונה כ-4,800 נפש (נכון ל-2015).
יהדות סורניה

יהודים התיישבו בעיר במאה ה-16 ומאז ועד 1971 היה רצף יישוב יהודי במקום.
המוזיאון היהודי על שם פאוסטו לוי של סורניה (באיטלקית: מוזאו אברייקו "פאוסטו לוי" די סורניה) נמצא במבנה בית הכנסת לשעבר, מבנה שנבנה ב-1855 במקום בו שכן בית כנסת מהמאה ה-17. במוזיאון יש תצוגה של חפצי קודש ומסמכי ההיסטוריה של יהודי סורניה מאז ראשית ההתיישבות היהודית בעיר ועד ימינו.
לקריאה נוספת

מדריך איטליה בהוצאת מראה מקום, עמוד 62
הערות שוליים

| --- | --- |
בקרת זהויות :  NLI: 987007540411205171  LCCN: nr96044362  VIAF: 122617727   WorldCat (עם VIAF): 122617727 
ערך זה הוא קצרמרבנושא איטליה. אתם מוזמנים לתרום לוויקיפדיה ו.
תגובת סבטייה

תגובת סבטיֶיה (Sabatier) היא תגובה כימית שהתגלתה על ידי הכימאי הצרפתי פול סבטייה, ונקראה על שמו.
בתגובה זו מגיב מימן עם פחמן דו-חמצני בטמפרטורה ולחץ גבוהים, ובנוכחות זרז ניקל, ליצירת מתאן ומים. זרז יעיל יותר לתהליך הוא רותניום על אלומינה.
התיאור הכימי של התהליך: CO2 + 4H2 → CH4 + 2H2O
הוצע כי תגובה זו יכולה לסייע לחקר המאויש של מאדים. זאת על ידי נשיאת מימן מכדור הארץ למאדים, שם יוגב עם פחמן דו-חמצני מהאטמוספירה המאדימית, ליצירת מתאן שישמש כדלק טילים. דבר זה יוביל לחסכון משמעותי במשקל אותו תצטרך לשאת החללית למאדים, ובכך לחסכון בעלות.
תגובת פיצוי

תגובת פיצוי היא תגובה חיובית של פרט או אוכלוסייה כלפי טריפה. יחסי טורף-נטרף מצויים בשיווי משקל בטבע, ולמרות הסברה שפרט או אוכלוסייה ניזוקים מן הטורף, לא כך תמיד הם פני הדברים, ופעמים רבות צומחת מכך תועלת, הן לפרט והן לאוכלוסייה.
תגובת פיצוי של אוכלוסייה מתרחשת כאשר פגעי הטריפה מתאזנים באמצעות גידול האוכלוסייה באותו שיעור בו הוקטנה. כאשר מתקיימת תחרות תוך מינית חזקה של פרטים באוכלוסייה על כמות מזון זמינה קבועה, ובשל תחרות זו חולים ומתים פרטים או שמהגרים מיחידת השטח, אזי הפחתת מספר הפרטים באוכלוסייה בשל טריפה, מורידה את שיעור התחרות התוך מינית, ובעקבות זאת גם את שיעור הנגרעים ממנה בשל מוות והגירה, כך שסכום הפרטים באוכלוסייה נותר מאוזן כשהיה.
תגובת פיצוי של פרט היא למשל התגובה של צמח על אכילת חלקים ממנו. הצמח מפצה על הנזק שנגרם לו בהחלפה מהירה של רקמות שנאכלו ברקמות חדשות, וקצב ההטמעה כמעט שאינו יורד.
הפיצוי נגרם בשל כמה סיבות:
סיבה אחת היא שישנם בצמח חלקים בעלי כושר הטמעה, אבל אין ביכולתם לבצעה משום שהאור איננו מגיע אליהם. חלקים אלה מהווים עול על הצמח, ועצם אכילתם או אכילת חלקים סמוכים אליהם שהיעדרם מאפשר חדירת אור, תורמת באופן חיובי למאזן האנרגיה של הצמח.
סיבה אחרת היא המצאות חומרי תשמורת בצמח. אלה משתחררים ומזינים את הצמח עד אשר ביכולתו ללבלב מחדש ולהצמיח רקמות. מובן שככל שיעשה שימוש בחומרי תשמורת אלה, מאגרם ידולדל והצמח לא יוכל עוד לנצלם.
סיבה נוספת היא שאם מערכת השורשים אינה נפגעת, הרי אלה מעבירים לנצר מינרלים ומים בכמות דומה אולם לפחות יחידות נפח בצמח ועל כן התזונה בצמח משתפרת באופן כללי.
ערך זה הוא קצרמרבנושא איכות הסביבה. אתם מוזמנים לתרום לוויקיפדיה ו.
תגובת שחלוף

בתגובת שחלוף זו נודדים אטום פחמן ואטום מימן
שחלוף (באנגלית: Rearrangement) הוא סוג של תגובה כימית האופיינית בעיקר לתרכובות אורגניות.
בתגובת שחלוף נודדים אטומים או קבוצות פונקציונליות למקום אחר באותה המולקולה. תגובת שחלוף מביאה אם כן לקבלת איזומר מבני של התרכובת המקורית.
מספר תגובות שחלוף מתרחשות בתרכובות בעלות איזומריות ציס-טראנס. איזומר טראנס, שבו שני מתמירים נמצאים בשני עברים שונים של קשר קוולנטי כפול, עשוי להפוך לאיזומר ציס, שבו שני המתמירים נמצאים מאותו העבר של הקשר—ולהפך.
סאבונה (נפה)

נפת סאבונה  (באיטלקית: Provincia di Savona) היא נפה במחוז ליגוריה שבאיטליה. היא משתרעת על שטח של
1,545 קמ"ר, ובשנת 2013 התגוררו בה 281,111 נפש. בירתה של הנפה בעיר סאבונה.
הנפה גובלת בנפת אלסנדריה ובנפת אסטי ובנפת קונאו במחוז פיימונטה בצפון ובנפת ג'נובה במזרח. בדרום נפת סאבונה גובלת בים הליגורי ובנפת אימפריה במזרח.
יישובים בנפת סאבונה בתחומי הריביירה האיטלקית

אנדורה (אנ')
לאיגואליה (אנ')
אדאסיו (אנ')
אלבנה (אנ')
צ'ריאלה (אנ')
בורגטו סנטו ספיריטו (אנ')
לואנו (אנ')
פייטרה ליגורה (אנ')
בורג'יו ורצי (אנ')
פינאלה ליגורה (אנ')
נולי (אנ')
ספוטורנו (אנ')
ברגג'י (אנ')
ודו ליגורה (אנ')
סאבונה
אלביסולה מרינה (אנ')
אלביסולה סופריורה (אנ')
צ'לה ליגורה (אנ')
ורצה (אנ')
שממית ערבה

| שממית ערבה> מיון מדעי |
| --- | --- |
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי שממית
אינפרא־סדרה:: דמויי שממית
משפחה:: שממיתיים
סוג:: Bunopus
מין:: שממית ערבה
שם מדעי
 Bunopus blanfordii ‏1887

שממית ערבה (שם מדעי: Bunopus blanfordii) היא לטאה ממשפחת השממיתיים, המצויה באזור הערבה בישראל.
תיאור ותפוצה

שממית הערבה דומה במראה לשממית הבתים, אך בניגוד אליה היא נעדרת כריות הצמדה בקצות האצבעות, ולכן אינה יכולה לטפס על קירות חלקים. צבעה חום או ורדרד, גבה מכוסה בכתמים חומים גדולים ללא דגם אחיד, ועל הגב בולטים הקשקשים המסודרים בטורים.
היא מאכלסת מגוון מצומצם של בתי גידול, ונמצאת לרוב בבתי גידול מישוריים המאופיינים בחצץ או בקרקע חולית. בארץ חיה באזור אילת ובדרום הערבה, וניתן למוצאה גם במספר מדינות במזרח התיכון ובדרום אסיה: איראן, איחוד האמירויות הערביות, אפגניסטן, טורקמניסטן, כוויית, מצרים, סוריה, עומאן, עיראק, פקיסטן וערב הסעודית.
התנהגות וביולוגיה

שממית הערבה ניזונה מחסרי חוליות קטנים, ופעילה בשעות הלילה בלבד. מתרבה בעונת הקיץ בכמה מחזורי רבייה, כאשר בכל מחזור מוטלות עד שתי ביצים בגומחה הנחפרת באדמה.
לקריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 52-53
שיתופים

שיתופים הוא ארגון המתמחה בפיתוח והובלה של מגוון פלטפורמות לשיתופי פעולה ולשיח בין מגזרי בו מעורבים בכירים במשרדי הממשלה, מנכ"לים חברתיים, נדבנים המעורבים בעשייה החברתית וראשי המגזר העסקי. הארגון הוקם בשנת 2006 על ידי פילנתרופים ויזמים חברתיים מישראל, מאירופה ומארצות הברית, מתוך חזון משותף של יצירת חברה אזרחית, פלורליסטית ויוזמת, שתיצור שיח המחבר בין ארגונים חברתיים, משרדים ממשלתיים ופילנתרופים בישראל.
שיתופים מסייעים להפוך תהליכים מורכבים למדויקים ומכווני מטרה. ההיכרות עם שלושת המגזרים מאפשרת ליצור שיח משותף אפקטיבי, ולרתום את הגורמים החיוניים למסע בדרך להשגת המטרה. שיתופים מפתחים ומובילים אסטרטגיות להשפעה חברתית, המבוססות על מתודות ברורות, מדידות ומוכחות ליצירת שינוי. העשייה מתבססת על ניהול יוזמות ותהליכים, פיתוח של ידע יישומי, פיתוח מקצועי וייעוץ לבעלי עניין ולמובילי מהלכים להשפעה חברתית משותפת בישראל.
קולקטיב אימפקט ומרחבי השפעה

שיתופים פועלים לקידום גישת קולקטיב אימפקט (Collective Impact) כאסטרטגיה לפתרון בעיות חברתיות בישראל. בבסיס הגישה עומדת הנחת היסוד כי פתרון בעיות מורכבות אינו אפשרי על ידי פעילותו של ארגון יחיד, וכי גם שיתופי פעולה בין ארגונים לרוב אינם נותנים את המענה הנדרש. לכן, יש צורך בשיתוף פעולה ארוך טווח בעל מאפיינים ייחודיים.
מודל הפעולה, אשר פותח בארצות הברית על ידי חברת הייעוץ FSG, מדגיש את המרכיבים הדרושים למהלך מערכתי לפתרון בעיה חברתית מורכבת: בניית הסכמה, מחויבות, פעולה ומדידה משותפת של בעלי עניין מכל המגזרים – ציבורי, עסקי, פילנתרופי ושלישי.
ברוח גישה זו, פותח מודל ייחודי הנקרא "מרחב השפעה". מרחב השפעה הוא מסגרת פעולה למנכ"לים של ארגונים חברתיים מהמגזר השלישי, הפועלים לקידום סוגיה חברתית משותפת. המטרה היא לאפשר למנכ"לים אלו ולארגונים שבראשם הם עומדים להעצים את השפעתם על הסוגיה החברתית באמצעות מרחב הפעולה המשותף.
שתי אסטרטגיות מרכזיות אלו מטרתן לקדם השפעה חברתית מערכתית- קולקטיב אימפקט כמודל המשלב פעולה ושותפות של שלושת המגזרים, ומרחב השפעה כמסגרת ייעודית של המגזר השלישי. שתי אסטרטגיות אלה, הנשענות על גישה תאורטית ומתודולוגית משותפת, יכולות לפעול כל אחת בנפרד או במודל המשלב ביניהן.
תהליכי שיתוף בממשלה

שיתופים מפעילים תהליכי שיתוף בין מגזריים במשרדי ממשלה ובגופים ציבוריים, על מנת לקדם פתרונות לסוגיות חברתיות-מערכתיות. תהליכי השיתוף כוללים הפעלת שולחנות עגולים, בהם לוקחים חלק נציגים מהמגזר השלישי, המגזר העסקי והממשלה.
בעשור האחרון מוביל ארגון שיתופים מגוון רב של תהליכי שיתוף בין-מגזריים במשרדי ממשלה ובגופים ציבוריים. מאז 2008 ליוו שיתופים מעל 30 תהליכי שיתוף עבור 8 משרדי ממשלה, תהליכים אלו שיתפו אלפי בכירים מהממשלה, מהמגזר העסקי-פילנתרופי, מהחברה האזרחית ומשתתפים נוספים במעגלים רחבים. תהליכים אלו סייעו לחקיקה והחלטות ממשלה, בניית מודלים חדשניים של שיתוף, פיתוח תשתיות בין-ארגוניות, כניסה לתחומי פעילות וקהלי יעד חדשים ועוד.
5פי2 – היוזמה להרחבת מעגל המצוינות

היוזמה להרחבת מעגל המצוינות, הקרויה "חמש פי שניים", החלה בשנת 2013 על ידי גורמים פילנתרופיים ועסקיים שחברו יחד עם משרד החינוך במטרה להכפיל את מספר התלמידים בישראל המסיימים תיכון במגמות מתמטיקה, מדעים והנדסה ברמת 5 יחידות לימוד. הרקע ליוזמה היה הירידה במספר התלמידים שלמדו חמש יחידות מתמטיקה בין השנים 2006 ו-2012, מ-12,900 ל-8,869 תלמידים, ירידה של כ-30%.
ב-2015 הכריז שר החינוך נפתלי בנט על "התוכנית הלאומית לקידום המתמטיקה", שיעדיה הם הכפלת מספר הלומדים בחמש יחידות מתמטיקה עד 2019 ל-18,000 לומדים, והכפלת מספר המורים המלמדים 5 יחידות – מ-1,000 ל-2,000 מורים. במסגרת התוכנית הועלה הבונוס הניתן על חמש יחידות מתמטיקה בהשכלה הגבוהה כתמריץ, ל-30 נקודות לפחות בהשוואה ל-25 נקודות בעבר.
בשנת 2016 עמד מספר הניגשים לבגרות במתמטיקה חמש יחידות לימוד על 12,800 תלמידים, ובשנת 2017 – 16,664 תלמידים אך משרד החינוך לא פרסם נתונים מפורטים.
פיתוח פילנתרופיה

שיתופים משפיעים על פיתוח תרבות של פילנתרופיה אסטרטגית בישראל. פילנתרופיה פעילה, אפקטיבית ומכלילה (inclusive) היא אחד מעמודי התווך של חברה אזרחית בריאה ומשגשגת: היא מספקת מנוע כלכלי לצמיחה, חדשנות וקיימות של ארגוני המגזר השלישי, ונותנת ביטוי לאזרחות פעילה.
במטרה להרחיב את מפת המשאבים הפילנתרופים בישראל, מספקים שיתופים לפילנתרופים ולבכירים בקרנות, הזדמנויות לקחת חלק ביוזמות להשפעה חברתית רחבה במודל קולקטיב אימפקט, ובמקביל מציעים העשרה, פיתוח מקצועי ולמידת עמיתים עבור בכירים משלושת המגזרים – השלישי, העסקי והממשלתי.
ניהול חברתי

ארגון שיתופים עוסק בקידום ובחיזוק ההשפעה החברתית של מנכ"לים מהמגזר השלישי, ומסייע להם להתפתח מקצועית ואישית. זאת באמצעות פורום שיתופים למנכ"לים, הטמעת תפיסות הניהול החברתי במסגרות נבחרות ומתן מענה מקצועי לפניות מנכ"לים.
הערות שוליים

↑  Kania, J & Kramer, M, Collective Impact, Stanford Social innovation Review, Winter, pp: 36-41, 2011
↑  Agranoff , Robert, Managing within Networks: Adding Value to Public Organizations., Washington, DC: Georgetown University Press, 2007
↑  Kania, J & Kramer, M, Embracing Emergence: How Collective Impact Addresses Complexity, Stanford Social Innovation Review, 2013
↑  Vandeventer, P., & Mandell, M, Networks that work: A practitioner’s guide to managing networked action, Los Angeles: Community Partners, 2011
↑  Crutchfield L., & Mcleod Grant H, Forces for Good: The Six Practices of High-Impact Nonprofits, San Francisco: JossyBass Publishers, 2008
↑  שמידט הלל, אלמוג בר מיכל, שותפויות בין מגזריות בישראל: תשומות, תהליכים ותוצרים, המרכז לחקר החברה האזרחית והפילנתרופיה בישראל, האוניברסיטה העיברית ירושלים, 2016
↑  התכנית הלאומית לקידום המתמטיקה והמדעים
↑  "התכנית הלאומית לקידום המתמטיקה". נבדק ב-2017-12-19.
↑  הגדלת הבונוס על 5 יחידות מתמטיקה
↑  שחר חי, משרד החינוך: התחזית ל-2017 - עלייה במספר הניגשים לבגרות 5 יח"ל במתמטיקה, באתר ynet, 8 בפברואר 2017
↑  שאול אמסטרדמסקי, האם הרפורמה של בנט ל-5 יחידות במתמטיקה הוכיחה את עצמה?, באתר כאן – תאגיד השידור הישראלי, 9 בפברואר 2017
תבנית (אלגברה ליניארית)

באלגברה ליניארית תבנית היא פונקציה שמקבלת מספר משתנים וקטוריים ומחזירה סקלר. בדרך כלל התבניות הן ליניאריות על פי כל אחד מהמשתנים בנפרד.
1-תבניות

המקרה הפשוט ביותר של תבניות הוא 1-תבניות. 1-תבניות על מרחב וקטורי  V היא פונקציונל ליניארי על  V. במילים אחרות - העתקה ליניארית מ-  V לשדה. אוסף כל ה-1-תבניות על  V הוא המרחב הדואלי  V^{*}.
תבניות ביליניאריות

תבנית ביליניארית על מרחב וקטורי  V היא העתקה  b:V\times V\to F ליניארית על פי כל אחד מהמשתנים ב-  V. במילים אחרות היא מקיימת:
\langle au+bv,w\rangle =a\langle u,w\rangle +b\langle v,w\rangle
\langle w,au+bv\rangle =a\langle w,u\rangle +b\langle w,v\rangle
תבנית ביליניארית נקראת לא מנוונת (מימין) אם לכל  v\neq 0 קיים  w\in V כך ש:  \langle w,v\rangle \neq 0. באופן דומה מגדירים תבנית לא מנוונת משמאל. כאשר  V מממד סופי שני המושגים האלה שקולים. חקר התבניות הבי-ליניאריות מתחלק בדרך כלל לשניים:
תבניות סימטריות - תבנית המקיימת  \langle v,w\rangle =\langle w,v\rangle
תבניות אנטי-סימטריות - תבנית המקיימת  \langle v,w\rangle =-\langle w,v\rangle
במאפיין שונה מ-2 כל תבנית ניתן לכתוב באופן יחיד כסכום של תבנית סימטרית ואנטי-סימטרית.
אוסף התבניות הבי-ליניאריות על מרחב נתון הוא מרחב ליניארי. אוספי התבניות הסימטריות והאנטי-סימטריות מהווים תתי-מרחבים שלו.
תבניות פולי-ליניאריות

תבנית עם מספר רב יותר של משתנים שהן ליניאריות על-ידי כל אחד מהם בנפרד נקראת תבנית פולי-ליניארית.
אוסף התבנית הפולי-ליניאריות על מרחב נתון במספר נתון של משתנים הוא מרחב ליניארי.
תבניות פולי-ליניאריות > תבניות פולי-ליניאריות אנטי-סמטריות

מקרה פרטי מעניין של תבניות פולי-ליניאריות הוא תבניות אנטי-סימטריות. תבנית פולי-ליניארית נקראת אנטי-סימטרית אם כשמחליפים שניים ממשתניה במקומותיהם ערכה מחליף את סימנו. גרסה של תבניות אלה שמשתנה כתלות בפרמטר חשובה במיחד בגאומטריה דיפרנציאלית לצורך אינטגרציה. גרסה זו נקראת תבנית דיפרנציאלית.
מספר המשתנים בתבנית פולי-ליניארית אנטי-סימטרית לא טריוויאלית לא עולה על ממד המרחב.
אוסף התבנית הפולי-ליניאריות אנטי-סימטריות על מרחב נתון, במספר נתון של משתנים הוא מרחב ליניארי.
תבניות פולי-ליניאריות > תבניות פולי-ליניאריות אנטי-סמטריות > תבניות פולי-ליניאריות אנטי-סמטריות עליונות

מקרה פרטי מעניין של תבניות פולי-ליניאריות אנטי-סימטריות הוא כשמספר המשתנים שווה לממד המרחב. תבניות אלה נקראות תבניות פולי-ליניאריות אנטי-סימטריות עליונות. ממד מרחב התבניות הפולי-ליניאריות אנטי-סימטריות עליונות הוא 1. מרחב זה שימושי לצורך הגדרת הדטרמיננטה.
תבניות ריבועיות

בהינתן תבנית בי-ליניארית  f:V\times V\to F ניתן להגדיר פונקציה  q:V\to F על-ידי  q(x)=f(x,x).
פונקציות שמתקבלו בצורה זאת נקראות תבנית ריבועיות. במציין שונה מ-2 יש התאמה חד-חד ערכית ועל בין תבניות ריבועיות ותבניות בי-ליניאריות סימטריות.
אוסף התבנית הריבועיות על מרחב נתון הוא מרחב ליניארי.
תבניות ריבועיות > תבניות ממעלה גבוהה יותר

באופן דומה ניתן להגדיר תבנית ממעלה  k בתור פונקציות מהצורה  g(x)=f(x,\dots ,x) כאשת  f היא תבנית  k-ליניארית. (כלומר תבנית פולי-ליניארית ב-  k משתנים). מנקודת מבט אלגברית, תבנית ממעלה  k היא פולינום הומגני ממעלה  k.
תבניות ליניאריות למחצה

לעיתים מתעניינים בתבניות שאינן בדיוק ליניאריות אלא בעלות תכונה מעט שונה. תכונה זאת מעניינת במיוחד כאשר שדה הבסיס שלנו הוא  \mathbb {C} . במקרה זה העתקה  f:V\to \mathbb {C}  כאשר  V הוא מרחב וקטורי מעל  \mathbb {C}  נקראת ליניארית למחצה (לעיתים גם אנטי ליניארית) אם היא מקיימת:
f(v+w)=f(v)+f(w)
f(av)={\bar {a}}f(v)
לעיתים מתעניינים בתבניות שהן ליניאריות רק בחלק מהמשתנים וליניאריות למחצה ביתר המשתנים. מקרה פרטי חשוב הוא תבנית בשני משתנים, ליניארית על-פי הראשון וליניארית למחצה על-פי השני. תבניות כאלה נקראות ססקיו ליניאריות (Sesqui בלטינית זה אחד וחצי). תבניות ססקיו ליניאריות לא יכולות להיות סימטריות, אולם הן יכולות להיות סימטריות למחצה. זאת אומרת הן מקיימות:  f(x,y)={\overline {f(y,x)}}
תבניות ססקיו ליניאריות סימטריות למחצה נקראות תבניות הרמיטיות. התורה של תבניות הרמיטיות דומה למדי לתורה של תבניות ביליניאריות סימטריות.
אוסף התבניות הססקיו על מרחב ליניארי מעל  \mathbb {C}  הוא מרחב ליניארי מעל  \mathbb {R}  אך לא מעל  \mathbb {C} . אוסף התבנית ההרמיטיות הוא תת-מרחב של מרחב זה.
ניתן להגדיר תבניות ססקיו ליניאריות ותבניות הרמיטיות גם מעל שדות אחרים. לשם כך יש לקבוע אוטומורפיזם  \theta  של השדה מסדר 2. אוטומורפיזם זה מחליף את התפקיד של ההצמדה המרוכבת בהגדרות מעלה. בהתאם אוספי התבניות הססקיו ליניאריות והתבניות ההרמיטיות אינם מרחבים ליניאריים מעל שדה הבסיס  F אלא מרחבים ליניאריים מעל תת-השדה של נקודות השבת של  \theta .
קשר עם טנזורים

במקרה של מרחבים ממד סופי, ניתן להגדיר את מושג הטנזור והמכפלה הטנזורית באמצעות תבניות.
ראו גם

מכפלה טנזורית
תבנית ביליניארית
תבנית ריבועית
תבנית פולי-ליניארית
תבנית דיפרנציאלית
| נושאים באלגברה ליניארית |
| --- | --- | --- |
| מושגי יסוד | שדה • מרחב וקטורי • משוואה ליניארית • מערכת משוואות ליניאריות • העתקה ליניארית • מטריצה |  |
| וקטורים | סקלר • כפל בסקלר • צירוף ליניארי • תלות ליניארית • קבוצה פורשת • בסיס • וקטור קואורדינטות • ממד |  |
| מטריצות | כפל מטריצות • שחלוף • דטרמיננטה • דירוג מטריצות • דרגה • עקבה • מטריצה מצורפת • מטריצת מעבר • מטריצה משולשית • דמיון מטריצות • ערך עצמי • פולינום אופייני • לכסון מטריצות • צורת ז'ורדן |  |
| העתקות | העתקה ליניארית • קואורדינטות • מטריצה מייצגת • גרעין • אנדומורפיזם • איזומורפיזם • העתקה אפינית • העתקה פרויקטיבית |  |
| מרחבי מכפלה פנימית | מכפלה סקלרית • מכפלה וקטורית  • אורתוגונליות  •  מטריצה סימטרית • אופרטור הרמיטי • אופרטור אוניטרי • טרנספורמציה נורמלית • נורמה • מטריקה |  |
| תבניות | תבנית ביליניארית • תבנית סימטרית •  תבנית הרמיטית • תבנית סימפלקטית • חפיפת מטריצות • משפט סילבסטר • תבנית מולטי-ליניארית אנטי-סימטרית • אוריינטציה • צפיפות • טנזור |  |
נייג'ל איימוס

נייג'ל איימוס (באנגלית: Nijel Amos; נולד ב-15 במרץ 1994) הוא אתלט בוטסואני, סגן אלוף אולימפי (לונדון 2012), פעמיים אלוף אפריקה (מרקש 2014, דורבן 2016) אלוף העולם לנוער (ברצלונה 2012) ושיאן העולם לנוער בריצת 800 מטר. איימוס מדורג במקום השלישי בכל הזמנים בריצת 800 מטר.
ביוגרפיה

באליפות אפריקה לנוער שנערכה במאי 2011, זכה איימוס במדליית ארד בריצת 800 מטר בתוצאה של 1:47.38 דקות. חודשיים לאחר מכן, באליפות העולם לקדטים, קבע בחצי גמר ריצת 800 המטרים תוצאה של 1:48.54 דקות, סיים במקום הראשון במקצה, ועלה לגמר מהמקום השלישי. בגמר קבע שיא אישי חדש של 1:47.28 וסיים במקום החמישי. בחודש ספטמבר, במשחקי חבר העמים הבריטי לנוער, זכה במדליית ארד בריצת 800 מטר, בתוצאה של 1:51.07 דקות.
ביוגרפיה > 2012

באליפות דרום אפריקה הפתוחה שנערכה במאי, זכה איימוס במדליית זהב בריצת 800 מטר בשיא אישי חדש של 1:46.21 דקות. חודש לאחר מכן, בתחרות שנערכה בגרמניה, ניצח בריצת 800 מטר בשיא אישי חדש של 1:43.11 דקות. בחודש יולי, באליפות העולם לנוער שנערכה בברצלונה, זכה איימוס במדליית זהב בריצת 800 מטר, בתוצאה של 1:43.79 דקות, המהווה שיא אליפות חדש.
ביוגרפיה > 2012 > מדליה אולימפית

חודש לאחר מכן, באולימפיאדת לונדון, זכה איימוס במדליית הכסף בריצת 800 מטר בשיא עולם חדש לנוער של 1:41.73 דקות, לפני מוחמד אמאן האתיופי (1:43.20 דקות) ואחרי דייוויד רודישה הקנייתי, שקבע שיא עולם חדש של 1:40.91 דקות.
ביוגרפיה > 2022

ביולי 2022, ניג'ל עמוס הושעה זמנית בשל סימום, ימים ספורים לפני פתיחת אליפות העולם ביוג'ין, ארצות הברית. נייג'ל עמוס נבדק חיובי עבור אפנן מטבולי..
הערות שוליים

↑  סרטון הריצה, באתר יוטיוב
| --- | --- |
בקרת זהויות :  World Athletics: 14426466